
Tiigi tn 7 maa- ala detailplaneeringu nimetuse ja lähteülesande muutmine.

1. Asjaolud ja menetluse käik
Detailplaneeringu algatamise ettepaneku on esitanud Sundstarnd OÜ tegevjuhi Kaire Keero isikus. Detailplaneeringu 
koostamise eesmärgiks on planeeritavale maa-alale ehitusõiguse määramine, maa- ala kruntideks jagamine, liikluskorralduse (juurdepääsude ja parkimise) ja jalakäijate teede lahendamine, maa- ala heakorrastuse ja haljastuse korraldamine, tehnovõrkude asukoha määramine ning nendega varustamisega lahendamine. Planeeringu koostamise käigus on tekkinud vajadus laiendada planeeringuala piire ning avalduse planeeringuala laiendamiseks on esitanud Sundstrand OÜ Kaire Keero isikus.
Planeeritava ala pindala on laiendamisega ca 11,45 ha. Detailplaneering algatati Narva Linnavolikogu 14.12.2006.a. otsusega nr 236. 
2. Õiguslikud alused
Haldusmenetluse seadus §64 lõike 1 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. Kohaliku omavalitsuse korralduse seaduses §22 lõike 1 punkti 37 alusel volikogu ainupädevusse kuuluvad muud seadusega ainupädevusse antud küsimused. 
3. Narva Linnavolikogu otsus
3.1
 Muuta Narva Linnavolikogu 14.12.2006.a. otsuse nr 236 tekstis sõnad “Tiigi tn 7 maa- ala detailplaneering” sõnade “Tiigi tn 7 ning Tiigi tn 11 maa- alade detailplaneeringu” vastu.

3.2 Muuta Narva Linnavolikogu detailplaneeringu algatamise 14.12.2006.a. otsuse nr 236 punkt 3.9 lisa 1 (lisatud).

4. Rakendussätted
4.1  Otsus jõustub teatavaks tegemisest.
4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

